**Să nu te pierzi**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

"Când ai un necaz mare, nu te întoarce cu fața la Dumnezeu să-i spui :"Doamne, am un necaz mare !", întoarce-te cu fața la necaz și spune-i :"am un Dumnezeu mare !"

De câte ori Te strig, Tu vii spre mine

Ești în parfumul florii de cireș

În curcubee sunt lucrări divine

Cu Tine niciodată nu dau greș.

Să sap adânc numele Tău în mine

Cu dalta șlefuiesc pereți de suflet

Și mă cufund în dulcea rugăciune

Ce-mi înflorește-n colțul gurii-un zâmbet.

Atât de mare ți-e puterea, Doamne

Atât de mare e nădejdea mea !

De-ar fi în lume numai blânde toamne

Din vinul Tău celest mereu aș bea.

Mi-ar înflori în suflet primăvara

Din ploaia harului m-aş adăpa

Mi-ai ridica din inimă povara

De grija cea lumească m-ai scăpa.

Iar eu să-ți spăl picioarele cu lacrimi

Tu, mâna pe-al meu creștet s-o așezi

Să-mi spovedesc încet a mele patimi

Să-mi spui :"rămâi aici. Să nu te pierzi."